**Viitor**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viitor

În liniştea limbută

Ce peste mal se lasă,

Doar luna mai ascultă

Tăcerea ce apasă.

Corăbii-mprăştiate

Pe marea agitată,

Se las-acum legate

De ţărm ca altădată.

Un ţipăt de egretă

Şi-un fulger se îmbină.

Doar cerul nu regretă

Că s-a făcut lumină.

Deodată, din adâncuri,

Un vuiet se aude.

Sfâşietoare gânduri

Încep a ne pătrunde.

Se clatină pământul

De-atâta nepăsare.

Nu ştim că ne e rândul

Să trecem în uitare.

De n-om avea credinţă,

Doar haos ne aşteaptă.

De-a lumii neputinţă,

Va plânge luna stearpă.